દીપા કહે છે, “કૈલાશ ટાઈમ જુઓ બે વાગ્યા, અત્યારે કયો આઈસ્ક્રીમ વાળો ખુલ્લો હશે ?” રોહન કહે છે, “એ વાત પણ સાચી ! એક કામ કરો, તમારે વાત જ કરવી હોય તો કૈલાશ અને ભાભી તમે બંને ટેરેસ પર જાઓ અને વાતો કરો ત્યાં સુધી હું સુઈ જાઉં” કૈલાશ અને દીપા ટેરેસ પર જાય છે અને રોહન અવનીને કહે છે, “સ્ક્યુઝમી, મને ભૂખ લાગી છે તો થોડો નાસ્તો મળશે ?” અવની કહે છે, “નાસ્તો અને અત્યારે ?” રોહન કહે છે, “તો ભૂખ તો ગમે ત્યારે લાગી શકે ને ?” અવની ગુસ્સામાં કહે છે, “બેસો હું કંઈક લઈને આવું છું !” અવની રોહન માટે નાસ્તો લેવા જાય છે અને રોહન ટીવી જોવે છે !